Gambia

Gambia, Mandinka: Kambiya ߞߊߡߓߌߦߊ‎, Wolof Gámbi, Fula Gammbi 𞤘𞤢𞤥𞥆𞤦𞤭‎, amtle engl. Republic of The Gambia, is a kloawinzes Land z West AfricaHoare, Ben. (2002) The Kingfisher A-Z Encyclopedia, Kingfisher Publications. S. 11. ISBN 0-7534-5569-2. u mid Asnoum vo da westlinga Gstodnlinje õnn Atlantik ganz vonn Senegal umschlossn. Es Gambia-Land ligt af de zwoianen Gstodna oda Flußbenk von n untan Laaf von Gambia-Fluß, vo den wou aa da Nama kumt u da wou duach Gambia duache inn Atlantik eine flejsst. Es Land houd a Flechn vo 10 689 km² u nou en Zensus vonn April 2013 a Bvelkaring vo 1 857 181 Leit. Banjul is d Haptstod u grejssta Metropolregion. D grejsstn Stedt han Serekunda u Brikama.

Gambia houd wej vill ondane westafrikanischn Stootn historisch min Menschnhannl z toun ghobt, es wou da Schlisslfaktoa fia s Õleng u Pfoltn vo da Koloni Gambia River gweng is, ejascht duach d Portugisn, u spada duach d Britn, dej wou en 25. Mai 1765Hughes, Arnold (2008) Historical Dictionary of the Gambia. Scarecrow Press. S. xx. ISBN 0810862603. Gambia i s Britischa Reich eiglidat u d Gambia Colony zamst Protektorat grindt hom. 1965 houd Gambia d Unohangekait unta da Fejaring vonn Dawda Jawara daglengt, da wou gherscht houd bis nan da Yahya Jammeh in an unblouting Militeaputsch vo 1994 d Macht wegga gnumma houd. Da Adama Barrow is nou da Nidaloḡ vonn Jammeh i d Wohln vonn Dezemma 2016 inn Jenna 2017 da dritt President vo Gambia woan.Wiseman, John A. (2004) Africa South of the Sahara 2004 (33rd edition): The Gambia: Recent History, Europa Publications Ltd. S. 456. Da Jammeh houd z ejascht es Dagebnis akzeptiad ghobt, nou owa zrugg gwisn, wos a Vafossingskrisn u miletearischa Intavenziona vo da Wiatschaftsgmoischaft vo d Westafrikanischn Stootn asglejst houd, dej wou nan nou i s Exil pitschiat hom.

Gambia sa Wiatschaft wiad domaniad vo Landwiatschaft, Fischalwiatschaft u Turismus. Recht vill Leit lem i da Ormatei."The Gambia overview", World Bank, archiviad en 5. Juli 2018, afgrouffn en 5. Juli 2018.

 Galeri 

 Beleg 

Kategorie:Staat in Afrika
Kategorie:Least Developed Country